**Hæld Whiskey på min dunk**

*Whiskey in the Jar/ Paddy Doyles*

Jeg gik en sommeraften på Damhussøens enge

Der så jeg en rig mand, som talte sine penge.

Jeg trak min pistol og jeg trued´ med min kårde

sa´ gi´ mig det hele, for vi to ka´ ikke dele

For det hele er ingenting (klap, klap, klap, klap)

Fold kun din lille hånd,

Fold kun din lille hånd

Hæld whiskey på min dunk!

Han gav mig sine penge, og jeg flygted´ til min pige

Med en jernbeslået kiste, og jeg sa´ nu er vi rige

Hun sukkede så sødt: dig vil jeg ej bedrage,

Men gid Fanden havde piger, for de lyver alle dage!

For det hele….

Jeg gik til mit kammer for at få en slummer

Jeg drømte om guld, li´så meget verden rummer

Min pige hældte vand i pistolens patroner

Og min pige sendte bud efter øvrighedspersoner

For det hele….

Og tidligt næste morgen, før jeg drog ud at vandre

Da stod ved min seng den rige mand og flere andre

Jeg trak min pistil, for mit sværd ha´d pigen røvet

Jeg ku´ ikke skyd´ med vand, pigen smiled´ da jeg prøved´

For det hele…

De satte mig i fængsel og i den nøgne celle

ka´ jeg nu tænke over de ting, jeg ska´ fortælle

min dommer står derude, hvad nytter det at sige

at alt hvad jeg har gjort, har jeg gjort for min pige

For det hele…

Det sker nu ved daggry, det sa´ den høje dommer,

Og natten er så kort, det er lys og klar skærsommer.

At den ene er fattig, og den anden rig på jorden

Er det sidste jeg ved, når jeg hænger dér i snoren!

For det hele….